Istražitelji USKOK-a noćas su upali u sjedište Hrvatskih autocesta i nekoliko građevinskih tvrtki – Viadukta, Zagorje-Tehnobetona, Osijek Koteksa, a prema nekim informacijama i Strabaga. Do kasno noć su u prostorijama tih tvrtki pregledavali i izuzimali dokumentaciju.

Prema prvim, neslužbenim informacijama, cijela akcije pokrenuta zbog sumnje na izvlačenje novca iz HAC-a po istom modelu kako se izvlačio iz Hrvatske gospodarske komore, a zbog čega je u pritvoru završila Zdenka Peternel, desna ruka predsjednika HGK Nadana Vidoševića.

Kako doznajemo, istražitelji sumnjaju da su je i HAC sklapao fitkivne ugovore sa navedenim građevinskim tvrtkama. Na temelju tih ugovora su onda ispostavljani računi. HAC bi isplaćivao taj novac, a onda bi se on prebacivao na austrijski račun jedne ili više tvrtki koje su registrirane u Češkoj. Nakon toga bi se podizala gotovina i novac bi se vraćao u Hrvatsku, Zasad je nepoznato kroz čije ruke je išao taj novac, ali se procjenjuje da se na taj način iz HAC-a izvuklo oko 5,3 milijuna eura!

Prema informacijama koje smo dobili od upućenih do zaključenja ovog broja novena, na meti istražitelja je HAC-ova dokumentacija od 2004. do 2010. godine. Tad su se gradile ceste poput Gaženica- Zadar, popularno zvane Kalmetina, za koju se sumnjalo da je debelo preplaćna, tad se gradila i takozvana Slavonika, autocesta od Osijeka prema granici Hrvatske i Bosne i Hercegovine, ali i nastavak Dalmatine, od Splita prema Pločama. U tom periodu promjenilo se nekolko Uprava HAC-a. Predsjednici I članovi Uprave te tvrtke od 2004. do 2010. su bili Marijo Crnjak, Jurica Prskalo, Josip Sapunar, Ivica Mlinarević, Marijo Lovrinčević. Prskalo, Sapunar I Lovrničević su zbog istraga USKOK-a bili i pritvarani.

A USKOK nije prvi put u HAC_u, njegovi istražitelji su već češljali tu državnu tvrtku 2010. i 2011. godine, u jeku afera poput bojanja tunela, izvlačenje novca preko Fimi medije, preplaćenih signalnih stupića… No nijedna od tih istraga dosad nije dovela do sudskog procesa, izuzev Fimi medije. A već se tad govorilo da je iz HAC-a izuzeta sva dokumentacija.

Ponovni dolazak USKOK-a u HAC za slučajeve iz 2004. pa nadalje, predsjednik Nezavisnog cestarskog sindikata Mijat Stanić objašnjava aferama među samim policijskom istražiteljima i podsjeća na slučaj uhićenja policajaca USKOK-a koji su osumnjičenima otkrivali detalje istraga.

- Među tim policajcima je bila i Selma Abadžić koja je vodila istragu u velikom broju slučajeva iz HAC-a. Stoga ne čudi ako je dokumentaciju uništavala da su istražitelji ponovno u HAC-u iako su već jednom sve dokumente bili pročešljali i izuzeli – smatra Stanić.

>>Na putu od HŠ-a do HAC-a šljunak poskupi 4,5 puta!